open-index/open-wikipedia-markdown huggingface dataset:
Bergenin akvaario

**Bergenin akvaario** () on Norjan Bergenissä sijaitseva yleisöakvaario. Se on Norjan suurin akvaario ja Bergenin suosituin turistikohde. Toiminta alkoi vuonna 1960 ja sen taustalla on säätiö..

Akvaariossa on yli 60 erikokoista akvaariota, joissa on muun muassa Norjan rannikoilla eläviä kalalajeja. Bergenin akvaarion yhteydessä on myös trooppinen osasto, jossa on esimerkiksi krokotiileja ja apinoita. Paikan päällä näytetään 3D-elokuvia. Muihin tapahtumiin lukeutuvat merileijonan sekä pingviinin ruokinnat ja hyljeshow.

Akvaarion tilavarustukseen kuuluvat mm. auditorio/elokuvateatteri ja kokoustilat.

Alkuvuodesta 2020, akvaarion 60-vuotisjuhlien kunniaksi, siellä on tarkoitus järjestää ensimmäistä kertaa myös konsertti. Esiintyjäksi 7. helmikuuta nousee Fjorden Baby! ja tavoitteena on pitää vuoden mittaan muitakin konsertteja. 

## Lähteet

## Aiheesta muualla
* Viralliset sivut
Oktjabrskojen piiri

**Oktjabrskojen piiri** () on kunnallispiiri Hanti-Mansian autonomisen piirikunnan länsiosassa Venäjällä, Objoen molemmin puolin. Piiri on Venäjän paikallishallinnon ylemmän tason alue. Piirin pinta-ala on 25&nbsp;300 neliökilometriä.

Oktjabrskojen piirissä asui Venäjän vuoden 2010 väestönlaskennan mukaan 32&nbsp;224 henkeä. Piirin hallinnollinen keskus on Oktjabrskoje (3&nbsp;640 asukasta vuonna 2010). Oktjabrskojen piirin sisälle sijoittuu paikallishallinnollisesti erillinen Njaganin kaupunkipiiri (54&nbsp;890 as.).

## Piirin kunnat
Paikallishallinnon yksityiskohtaisemmalla eli alemmalla eli kuntatasolla Oktjabrskojen piiri jakautuu neljään kaupunkikuntaan ja seitsemään maalaiskuntaan.

Oktjabrskojen piirin kaupunkikunnat (gorodskoje poselenije) ovat (alla ktt= kaupunkityyppinen taajama):
* Oktjabrskoje (ktt, Октябрьское)
* Andra (ktt, Андра)
* Priobje (ktt, Приобье)
* Talinka (Талинка)

Oktjabrskojen piirin maalaiskunnat (selskoje poselenije) ovat:
* Karymskary (Карымкары)
* Malyi Atmym (Малый Атлым)
* Peregrebnoje (Перегребное)
* Sergino (Сергино)
* Šerkaly (Шеркалы)
* Kamennoje (Каменное)
* Unjugan (Унъюган)

## Lähteet

## Aiheesta muualla
* Oktjabrskojen piirin sivusto  (oktregion.ru)
* Oktjabrskojen piiri Hanti-Mansian sivustolla   (admhmao.ru)
Pasi Paavisto

**Pasi Paavisto** (s. 1967 Harjavalta) on suomalainen voimamies ja -nostaja.  

## Ura
Harjavallan Hakaa edustanut Paavisto on voittanut useita mestaruuksia nuorten voimanostossa sekä aikuisten SM-hopeaa vuonna 1990 yli 125 kg:n sarjassa. Voimanostouransa jälkeen hän on osallistunut muun muassa Suomen vahvin mies -kilpailuihin sekä useisiin muihin voimamieskilpailuihin, kuten myös Ylämaan kisoihin Suomessa ja ulkomailla.

Vuosina 1993–1994 Paavisto oli mukana Gladiaattorit-televisiosarjassa, jossa hänen roolinimensä oli *Retu*. Nykyään hänellä on oma vastaanotto hierojana ja osteopaattisena nikamakäsittelijänä kotikaupungissaan Harjavallassa. 

Paavisto treenaa vielä omaksi ilokseen ja julkaisee satunnaisesti treenivideoita YouTube-kanavallaan. Paaviston voimamieskisavideoita on myös julkaistu Woimalaitoksen nettisivuilla. 

## Saavutukset
### Voimanosto
(+125 kg sarja)
* 4 x nuorten Suomen mestari
* Nuorten Pohjoismaiden mestari
* 25 x nuorten Suomen ennätys
* Nuorten maastanoston maailmanennätys 338 kg v. 1990
* Miesten SM 2. sija v. 1990

### Voimamieskisat
* Maailman Vahvin -parikisan voitto vuonna 2000 Unkarissa (voitto Janne Virtasen kanssa)
* Euroopan Vahvin -parikisan voitto vuonna 2000 Kokkolassa (voitto Janne Virtasen kanssa)
* Euroopan Vahvin mies 4. sija vuonna 2000 Hollannissa
* Voimamiesten SM 1993 voitto Jyväskylässä
* Voimamies-SM 1992 parikisa voitto (Kari Pötrösen kanssa)

### Ylämaan kisat
* Painon korkeusheiton Euroopan mestaruus, Skotlanti
* Painon korkeusheitto Suomen ennätys 540 cm, Hollanti

## Lähteet
* Pasi Paavisto nykyiset kotisivut
* Pasi Paaviston vastaanoton Facebook-sivut
* Team Paavisto - YouTube-kanava
* YLE:n haastattelu 25.1.2017
* Satakunnan Kansan haastattelu 7.11.2022
* Pasi Paaviston vanhat kotisivut 

### Viitteet
Antti Ekman

**Antti Ekman** (s. 8. syyskuuta 1982 Tornio) on suomalainen jääpalloilija. Hän edustaa Ruotsin korkeimmalla sarjatasolla sarjatasolla Elitserienissä pelaavaa Kalix Bandyä. 

Ekman on pelannut urallaan kahdeksan Bandyliigakautta ToPV:n riveissä ja kuusi kautta Elitserienissä Bollnäsin, HT-Bandyn, IFK Kungälvin ja Kalix bandyn riveissä. Hän on pelannut kahdeksat MM-kisat vuosina 2007–2014.

## Saavutukset
**Maajoukkueessa**
*MM-hopeaa: 2011
*MM-pronssia: 2008, 2009, 2010
**Seurajoukkueissa**
*SM-kultaa: 2002 2004, 2005, 2006, 2007
*SM-hopeaa: 2001, 2003

## Lähteet
*International Bandy Database
*Suomen Jääpalloliitto – Miesten MM-kisojen infopaketti
Shahdon Winchester

**Shahdon Shane Andre Winchester** (8. tammikuuta 1992 Princes Town, Trinidad ja Tobago – 19. joulukuuta 2019 Gasparillo, Trinidad ja Tobago) oli trinidadtobagolainen jalkapalloilija, joka oli pelipaikaltaan hyökkääjä. 

Winchester edusti Veikkausliigassa Jaroa ja Seinäjoen Jalkapallokerhoa. Trinidad ja Tobagon maajoukkueessa hän pelasi 28 ottelua.

Winchester kuoli auto-onnettomuudessa Trinidad ja Tobagossa joulukuussa 2019.

## Lähteet
Hannu Saloniemi

**Hannu Sakari Saloniemi** (11. lokakuuta 1944 Nummi – 25. syyskuuta 2022 Helsinki) oli Helsingin yliopiston kotieläinhygienian professori, joka oli luomassa suomalaista tuotantoeläinten terveystarkkailu- ja sairaustilastointijärjestelmää 1980-luvulla ja oli keskeinen eläinten hyvinvoinnin edistäjä 1980–2012.

Hannu Saloniemi valmistui eläinlääketieteen lisensiaatiksi 1970 ja eläinlääketieteen tohtoriksi 1980 Eläinlääketieteellisessä korkeakoulussa Helsingissä ja sai eurooppalaisen erikoiseläinlääkäritutkinnon Dipl. European College of Veterinary Public Health 2005. Hänet nimitettiin professoriksi 1987. Helsingin yliopiston eläinlääketieteellisen tiedekunnan dekaanina Saloniemi toimi 1997–2006. Saloniemi oli 2003 perustetun Helsingin yliopistokollegion ensimmäinen puheenjohtaja, toimi akateemisena asiantuntijana yliopistouudistushankkeessa 2008–2009 ja oli Helsingin yliopiston taloutta pohtineen reformiryhmän jäsen 2011–2012. Saloniemi toimi eläinlääketieteellisen tiedekunnan promoottorina tohtoripromootiossa 2008. Suomalaisen tiedeakatemian jäsen hän oli vuodesta 2004 lähtien.

Saloniemi oli aktiivinen tutkimustiedon soveltaja ja ansanomaistaja mm. lehmien ja sikojen terveyteen sekä maitohygieniaan liittyen. Hän oli Maitohygienialiitto ry:n puheenjohtaja 1994–2009 ja Walter Ehrström-säätiön  puheenjohtaja 2004–2011, 2012–. International Society for Animal Hygiene -järjestön presidenttinä hän toimi 1994–1997.Eläinten hyvinvoinnin kehittäjänä hän on ollut perustamassa Helsingin yliopiston Eläinten hyvinvoinnin tutkimuskeskusta ja maa- ja metsätalousministeriön Eläinten hyvinvointikeskusta. Saloniemi oli useiden maa- ja metsätalousministeriön asettamien eläinten sairauksien ehkäisyä ja eläinten hyvinvointia käsitelleiden työryhmien puheenjohtaja tai jäsen. Hän toimi valtioneuvoston asettaman Tuotantoeläinten hyvinvoinnin neuvottelukunnan puheenjohtajana 2009–2012.

## Tunnustuksia
*Reserviupseeriliiton kunniakilpi 1964
*Pro Animalia 1997 ja 2003
*Inernational Society for Animal Hygiene, kunniajäsen 2006
*Viron Maatalousyliopisto, kunniatohtori 2007
*Kultainen Walter Ehrström-mitali 2008
*Suomen Eläinlääkäriliitto, kunniajäsen 2009
*Latvian maatalousyliopisto, kunniatohtori 2013

## Lähteet

## Kirjallisuutta
*Touko Perko: Kohti EU:n parasta maitoa. Maitohygienialiiton historia. Helsinki: Maitohygienialiitto 2011 
*Touko Perko: Perintönä maitohygienia. Walter Ehrströmin säätiö 1958–2008. Helsinki: Walter Ehrströmin säätiö 2008
Valpolicella

**Valpolicella** on maantieteellinen alue Italiassa, Veneton alueella, Veronan maakunnassa, Veronan kaupungin luoteispuolella. Alue on tunnettu erityisesti viineistään. Seudulla on myös marmorin tuotantoa. 

## Maantieteellinen alue

Valpolicellan alue muodostuu Fumanen, Maranon ja Negrarin laaksoista. Etelässä alueen rajana on Adigejoki, pohjoisessa Lessinian vuoret. Alue koostuu seitsemästä kunnasta (Pescantina, San Pietro in Cariano, Negrar, Marano, Fumane, Sant’Ambrogio di Valpolicella ja Sant’Anna d’Alfaedo) ja siihen kuuluu myös osia Veronan kaupungista sekä Dolcèn kunnasta.

## Viinialue

Valpolicellan viinialue on huomattavasti maantieteellistä aluetta laajempi. Valpolicellan maantieteellisen alueen eteläosa on Valpolicella Classico -viinien tuotantoalue. Viinien tuotantoalue ulottuu Veronan itäpuolelle aina Cazzano di Tramignaan asti.

Laatuluokiteltuja Valpolicella-viinityyppejä ovat 
* Amarone della Valpolicella (DOCG)
* Recioto della Valpolicella (DOCG)
* Valpolicella (DOC) ja
* Valpolicella Ripasso (DOC).
Viinit valmistetaan pääosin Corvina-, Corvinone-, Molinara- ja Rondinella-rypäleistä.

## Lähteet

## Aiheesta muualla

* Valpolicellan matkailusivut
Kanada talviolympialaisissa 2002

**[[Kanada]]** osallistui Salt Lake Cityn talviolympialaisiin 2002 150 urheilijan voimin. Maa saavutti 17 mitalia, joista seitsemän oli kultaista, kolme hopeista ja seitsemän pronssista. Mitalitilastossa Kanada sijoittui neljänneksi. 

## Mitalistit
### Kultaa
* Beckie Scott – maastohiihto, naisten 5 km takaa-ajo (v)
* Jamie Salé ja David Pelletier – taitoluistelu, pariluistelu
* Miesten jääkiekkomaajoukkue – jääkiekko, miesten turnaus (joukkue)
* Naisten jääkiekkomaajoukkue – jääkiekko, naisten turnaus (joukkue)
* Marc Gagnon – kaukalopikaluistelu, miesten 500 metriä
* Éric Bédard, Marc Gagnon, Jonathan Guilmette, François-Louis Tremblay ja Mathieu Turcotte – kaukalopikaluistelu, miesten 5000 metrin viesti
* Catriona Le May Doan – pikaluistelu, naisten 500 m

### Hopeaa
* Don Bartlett, Kevin Martin, Carter Rycroft, Ken Tralnberg ja Don Walchuk – curling, miesten turnaus
* Veronica Brenner – freestylehiihto, naisten hypyt
* Jonathan Guilmette – kaukalopikaluistelu, miesten 500 metriä

### Pronssia
* Diane Dezura, Kelley Law, Cheryl Noble, Julie Skinner ja Georgina Wheatcroft – curling, naisten turnaus
* Deidra Dionne – freestylehiihto, naisten hypyt
* Mathieu Turcotte – kaukalopikaluistelu, miesten 1 000 metriä
* Marc Gagnon – kaukalopikaluistelu, miesten 1500 metriä
* Isabelle Charest, Marie-Eve Drolet, Amélie Goulet-Nadon, Alanna Kraus ja Tania Vicent – kaukalopikaluistelu, naisten 3000 metrin viesti
* Cindy Klassen – pikaluistelu, naisten 3 000 m
* Clara Hughes – pikaluistelu, naisten 5 000 m

## Lähteet

* Sports-reference.com - Canada at the 2002 Salt Lake City Winter Games
Book of Spells

**Book of Spells** eli **Wonderbook: Book of Spells** on SCE London Studion yhdessä J. K. Rowlingin kanssa suunnittelema ja kehittämä Harry Potter -aiheinen videopeli. Peli julkaistiin PlayStation 3:lle marraskuussa 2012.  *Book of Spells* esiteltiin E3 2012 -messuilla ja se on ensimmäinen julkaisu Wonderbookille. Pelin ikäluokitus on Yhdysvalloissa E10+ (Everyone 10+) ja PAL-maissa 7+, koska se sisältää raakaa huumoria, viittauksen alkoholiin ja fantasiaväkivaltaa.

## Vastaanotto
*Book of Spells* sai vaihtelevia vastaanottoja ristiriitaisista positiivisiin. Metacriticin tilastoimien 36 arvostelijan arvosanojen keskiarvo oli 72/100.

IGN antoi pelille arvosanaksi 6,0, yllättyen fantastisesta esityksestä ja teknologian suuresta potentiaalin määrästä, mutta pettyi puolestaan epätodellisesta tarinasta, liian toistuvasta pelattavuudesta sekä pienestä uudelleenpelattavuusarvosta. Joystiq antoi pelille 3,5 tähteä viidestä. Eurogamer antoi pelille 5/10 pistettä ja sanoi ”Wonderbookin loitsu kasvaa koko ajan heikommaksi, eikä sitä myötä rakenna fantastista huippua.”

Suomalaisilta arvostelijoilta peli sai pääosin positiivisen vastaanoton. Gamereactor antoi pelille 7/10 pistettä kehuen vaikuttavaa ulkonäköä, suomennosta sekä hyvää lapsille sopimista, mutta kritisoi itsensä toistamista sekä liian vähäistä tekemisen määrää peliksi.

## Lähteet
Suomen joukkue lentopallon Maailmanliigassa 2013

**[[Suomen lentopallomaajoukkue]]** pelasi vuoden 2013 maailmanliigassa. Suomen lohkossa pelaavat lisäksi Japani, Portugali, Alankomaat, Etelä-Korea sekä Kanada. Suomi sijoittui lohkossaan neljänneksi uusien paikkansa Maailmanliigassa myös kaudeksi 2014. 

Kanada selvisi lohkovoittajana kuuden joukkueen lopputurnaukseen, kun taas lohkon kaksi viimeistä Portugali ja Japani joutuvat karsimaan elokuun lopussa paikastaan Maailmanliigassa 2014.

Suomi on vuonna 2013 mukana kahdeksatta vuotta perättäin ja kaikkiaan yhdeksättä kertaa. Maailmanliigaa pelataan aiemmista vuosista poikkeavalla systeemillä, jossa joukkueet kohtaavat toisensa yhden viikonlopun aikana kahteen kertaan. 2007-2011 käytössä olleesta pelitavasta poiketen joukkueet kohtaavat kuitenkin toisensa vain yhden viikonlopun aikana, ei sekä kotona että vieraissa. Lisäksi joukkuemäärä on lohkoissa nyt kuusi ja lohkoja on vain kolme. Joukkueita on mukana 18 aiemman 16 sijaan.

## Joukkue

## Valmennusryhmä

* Päävalmentaja: Tuomas Sammelvuo 
* Kakkosvalmentaja: Nicola Giolito  
* Fysiikkavalmentaja: Tuomas Sallinen 
* Joukkueenjohtaja: Jaana Laurila  
* Tiedottaja Toni Flink 
* Lääkäri: Janne Pesonen  
* Fysio: Jesse Kutila  
* Osteopaatti: Marko Panu  
* Tilastomies: Kamil Soloducha  

## Ottelut

### C- lohkon tilanne

## Muuta

Maailmanliiga 2013 on Tuomas Sammelvuon ensimmäinen arvoturnaus maajoukkueen päävalmentajana.
Lauri Kerminen, Niklas Seppänen ja Juho Rajala debytoivat Maailmanliigassa heti kotiotteluissa Portugalia vastaan.
Sveitsi talviolympialaisissa 2002

**[[Sveitsi]]** osallistui Salt Lake Cityn talviolympialaisiin 2002 110 urheilijan voimin. Maa saavutti 11 mitalia, joista kolme oli kultaista, kaksi hopeista ja kuusi pronssista. Mitalitilastossa Sveitsi sijoittui yhdenneksitoista. 

## Mitalistit
### Kultaa
* Simon Ammann – mäkihyppy, normaalimäki
* Simon Ammann – mäkihyppy, suurmäki
* Philipp Schoch – lumilautailu, miesten parisuurpujottelu

### Hopeaa
* Christian Reich ja Steve Anderhub – rattikelkkailu, kahden miehen kelkat
* Luzia Ebnöther, Mirjam Ott, Tanya Frei, Laurence Bidaud, Nadia Röthlisberger – curling, naisten turnaus

### Pronssia
* Sonja Nef – alppihiihto, naisten suurpujottelu
* Martin Annen ja Beat Hefti – rattikelkkailu, kahden miehen kelkat
* Andrea Huber, Laurence Rochat, Brigitte Albrecht-Loretan ja Natascia Leonardi Cortesi – maastohiihto, naisten 4 x 5 km viesti
* Andreas Schwaller, Christof Schwaller, Markus Eggler, Damian Grichting ja Marco Ramstein – curling, miesten turnaus
* Gregor Stähli – miesten skeleton
* Fabienne Reuteler – lumilautailu, naisten lumikouru

## Lähteet

* Sports-reference.com - Switzerland at the 2002 Salt Lake City Winter Games
Rolf Jacob von Julin

**Rolf Jacob von Julin** eli **Jacob von Julin vanhempi** (21. elokuuta 1881 Turku – 19. helmikuuta 1942 Helsinki) oli suomalainen yritysjohtaja. 

Von Julin sai vuonna 1928 vuorineuvoksen arvonimen. Hän oli koulutukseltaan filosofian maisteri ja varatuomari. Hän oli Kaukaan Tehdas Oy:n toimitusjohtaja vuodesta 1912, ja sen lisäksi muun muassa T. & J. Salvesen Oy:n, Kaltimon Puuhiomo Oy:n ja Gustaf Cederberg Oy:n toimitusjohtaja. Hän oli 1920–1930-luvulla Suomen Puunjalostusteollisuuden Työnantajaliiton keskeisimpiä nimiä. Vuosina 1918–1919 hän oli Kauppa- ja teollisuuskomission jäsen. Hän toimi sukunsa omistaman Fiskarsin hallituksen puheenjohtajana vuosina 1932-1942 eli kuolemaansa asti. Hänen isänsä oli Albert von Julin ja poikansa Jacob von Julin nuorempi.

Von Julin oli aatelissäädyssä edustaja valtiopäivillä 1905–1906.

## Lähteet

## Aiheesta muualla
*
Jacob Albert Carl Gustaf von Julin

**Jacob Albert Carl Gustaf von Julin** eli **Jacob von Julin nuorempi** (23. heinäkuuta 1906 Hanko – 1. kesäkuuta 1986 Pohja) oli suomalainen pääjohtaja ja varatuomari. Hän sai vuorineuvoksen arvonimen 1950. Hän oli Kaukas Oy:n pääjohtaja vuodesta 1942, Suomen Puunjalostusteollisuuden Työnantajaliiton puheenjohtaja vuosina 1956&ndash;1965. Hän oli  1947–1983 Oy Fiskars Ab:n hallituksen puheenjohtaja. Lisäksi hän oli vuosina 1962–1973 Finncellin ja 1962–1975 Ekonon hallituksen puheenjohtaja. Taloustieteiden kunniatohtoriksi hänet promovoitiin 1970. 

Hänen isänsä oli Jacob von Julin vanhempi ja isoisänsä Johan Albert Edvard von Julin.

## Lähteet
Julius Nyereren kansainvälinen lentoasema

**Julius Nyereren kansainvälinen lentoasema** (, ; IATA: **DAR**, ICAO: **HTDA**) on Tansanian Dar es Salaamia palveleva kansainvälinen lentoasema. Sillä on kaksi kiitotietä, jotka ovat 3&nbsp;000 ja 1&nbsp;000 metriä pitkät. Terminaalirakennuksia on kolme.

Lentoaseman nimi oli *Dar es Salaamin kansainvälinen lentokenttä* kunnes vuonna 2005 otettiin käyttöön nimi *Mwalimu Julius Kambarage Nyereren kansainvälinen lentoasema*. Se on nimetty Tansanian itsenäisyysliikkeen johtajan ja maan ensimmäisen presidentin Julius Nyereren mukaan. Nykyiseen muotoon nimi lyhennettiin vuonna 2006. Tällöin lentoasema palveli 1&nbsp;249&nbsp;419 matkustajaa.

## Lähteet
Suursuon sairaala

**Suursuon sairaala** on sairaala Helsingin Maunulassa. Sairaala toimi pitkäaikaissairaalana vuoden 2009 loppuun. Vuoden 2010 aikana toteutetun vanhuspalvelujen rakennemuutoksen yhteydessä Suursuon sairaala liitettiin osaksi kaupunginsairaalaa ja muunnettiin asteittain akuuttikuntoutussairaalaksi.

Vuonna 2009 sairaalassa oli 260 potilaspaikkaa, joita vähennettiin 225 paikkaan kahdeksalla osastolla helmikuuhun 2010 mennessä. Sittemmin potilaspaikkojen määrää on laskettu noin 180:een. Vuodeosastoja on yhä kahdeksan. Enemmistö osastoista on suuntautunut erityyppisiksi kuntoutusosastoiksi. Lisäksi sairaalassa on palliatiivinen osasto ja saattohoito-osasto.

Suursuon sairaalan vieressä toimii Maunulan terveysasema (Suursuonlaita 3 A). 

## Katso myös
* Katriinan sairaala, Vantaa

## Lähteet

## Aiheesta muualla
*Helsingille oma saattohoito-osasto Suursuon sairaalaan (12/2012) (yle.fi)
*Helsinki suunnittelee omaa saattohoitoyksikköä (5/2011) (yle.fi)
Australia talviolympialaisissa 2002

**[[Australia]]** osallistui Salt Lake Cityn talviolympialaisiin 2002 25 urheilijan voimin. Maa saavutti kisoista kaksi kultaista mitalia. Mitalitilastossa Australia sijoittui viidenneksitoista. 

## Mitalistit
### Kultaa
* Alisa Camplin – freestylehiihto, naisten hypyt
* Steven Bradbury – kaukalopikaluistelu, miesten 1000 metriä

## Lähteet

* Sports-reference.com - Australia at the 2002 Salt Lake City Winter Games
Jumpru

**Jumpru** (ruots. jungfru) on Suomessa ja Ruotsissa ennen metrijärjestelmän käyttöön ottoa ollut pienin astiamitta. 

*Jumpru = 1/32 kannua = 1/16 tuoppia = 1/4 korttelia = 8,179 cl.

## Katso myös
*Vanhat suomalaiset mittayksiköt

## Lähteet
Kaakkois-Aasian kisat 2013

**Kaakkois-Aasian kisat 2013** järjestetään Myanmarissa joulukuussa 2013. Kaakkois-Aasian kisat järjestetään maassa ensimmäistä kertaa 44 vuoteen.

## Lähteet

## Aiheesta muualla
* Tapahtuman verkkosivut
Jumpru (merenkulku)

**Jumpru** eli **aaveensilmä, jungfru, ilmapylpyrä** tarkoittaa laivanrakennuksessa kovasta puusta tehtyä litteänpyöreää plokia, jossa on kolme tai neljä pyöreää reikää. Sitä käytetään aluksen kiinteän takilan pingotuksessa. Myöhemmin sen korvasi vanttiruuvi.

## Lähteet

## Aiheesta muualla
*Kuivaniemen talonpoikaispurjehduksesta, ots. "Jumprut ja plokit"
Arvi Junkkarinen

**Arvi (t. Arvid) Junkkarinen** (1716 Leppävirta – 1777) oli suomalainen kirkonrakentaja. Hänen merkittävin työnsä on Kärkölän kirkko (1754, purettu). Lisäksi hän suunnitteli aiemmat Karttulan ja Korpilahden kirkot sekä rakensi vuosina 1748–1751 uudelleen vuonna 1742 palaneen Ulrika Eleonoran kirkon eli
Haminan kaksoisristikirkon.

## Lähteet
Aguerd

**Aguerd** on maalaiskunta () Essaouiran provinssissa Marrakech-Tensift-Al Haouzin hallintoalueella Marokossa. Asukkaita Aguerdissa oli vuoden 2004 väestönlaskennassa 4&nbsp;917, joista viisi oli ulkomaalaisia. Kotitalouksia oli 990. Vuonna 1994 asukkaita oli 5&nbsp;009 ja kotitalouksia 874.

Aguerd rajautuu pohjoisessa Ounaghan maalaiskuntaan, koillisessa Ait Saidin maalaiskuntaan, idässä ja kaakossa Sidi El Jazoulin maalaiskuntaan, etelässä ja lounaassa Sidi Hmad Ou Hamedin maalaiskuntaan, lännessä Sidi Kaoukin maalaiskuntaan ja luoteessa Essaouiran kuntaan.

## Lähteet
Japani talviolympialaisissa 2002

**[[Japani]]** osallistui Salt Lake Cityn talviolympialaisiin 2002 103 urheilijan voimin. Maa saavutti kaksi mitalia, yhden hopeisen ja yhden pronssisen. 

## Mitalistit
### Hopeaa
* Hiroyasu Shimizu – pikaluistelu, miesten 500 m

### Pronssia
* Tae Satoya – freestylehiihto, naisten kumparelasku

## Lähteet

* Sports-reference.com - Japan at the 2002 Salt Lake City Winter Games
Etelä-Korea talviolympialaisissa 2002

**[[Etelä-Korea]]** osallistui Salt Lake Cityn talviolympialaisiin 2002 48 urheilijan voimin. Maa saavutti neljä mitalia, joista kaksi oli kultaista ja kaksi hopeista. Maan kaikki mitalit tulivat kaukolopikaluistelusta. Mitalitilastossa Etelä-Korea sijoittui neljänneksitoista. 

## Mitalistit
### Kultaa
* Ko Gi-Hyun – kaukalopikaluistelu, naisten 1500 metriä
* Choi Min-Kyung, Joo Min-Jin, Park Hye-Won ja Choi Eun-Kyung – kaukalopikaluistelu, naisten 3000 metrin viesti

### Hopeaa
* Ko Gi-Hyun – kaukalopikaluistelu, naisten 1000 metriä
* Choi Eun-Kyung – kaukalopikaluistelu, naisten 1500 metriä

## Lähteet

* Sports-reference.com - South Korea at the 2002 Salt Lake City Winter Games
Pehr Juslén

**Pehr Juslén** eli **Pietari Jusleen** (2. marraskuuta 1739 Turku – 5. huhtikuuta 1794 Tukholma) oli suomalainen juristi, Turun hovioikeuden asessori vuodesta 1773, Ruotsin korkeimman oikeuden jäsen 1789 ja revisionisihteeri 1793. Hän oli innokas kirjallisuudenharrastaja, kuului Aurora-seuran perustajiin ja oli serkkunsa H. G. Porthanin kanssa *[[Åbo Tidningar]]in* avustaja.

## Lähteet

## Aiheesta muualla
*
Sudanin kansallismuseo

**Sudanin kansallismuseo** on Sudanin Khartumissa sijaitseva museo. Museorakennus on rakennettu vuonna 1955 ja museo perustettu 1971. Siellä on maan laajin ja tärkein arkeologinen kokoelma. UNESCO otti vuosina 2004–2006 hankkeekseen turvata museon vaarantuneiden esineiden säilyminen parantamalla turvallisuutta sekä esineiden varastointia ja näytteillepanoa.

Sudanin kansallismuseossa on maailman suurin Nubian arkeologinen kokoelma. Lisäksi siellä on muun muassa faaraoiden aikaisia kivikaiverruksia ja Assuanin padon perustamisen aikaan pelastettuja temppelijäännöksiä.

## Lähteet

## Aiheesta muualla
Jääpallon maailmanmestaruuskilpailut 1991

**Vuoden 1991 jääpallon maailmanmestaruuskilpailut vuonna** olivat kautta aikain 17. jääpallon MM-kilpailut. Kisat pidettiin Suomessa 17.-24. maaliskuuta ja ne olivat viidennet Suomessa järjestetyt jääpallon MM-kilpailut. Isäntäkaupunkeina toimivat Helsinki ja Porvoo. Kisojen avauksen suoritti pääministeri Harri Holkeri.

MM-kilpailut pelattiin uudella järjestelmällä, ensimmäistä kertaa joukkueet oli jaettuna tasonsa perusteella kahteen lohkoon. A-lohkossa pelasivat Neuvostoliitto, Ruotsi, Suomi ja Norja. B-lohkossa pelasivat USA, sekä ensimmäistä kertaa MM-kilpailuihin osallistuneet Kanada, Unkari ja Alankomaat. Joukkueet pelasivat lohkoissaan yksinkertaisen sarjan, jossa voitosta sai kaksi ja tasapelistä yhden pisteen. A-lohkon kolme parasta etenivät suoraan välieriin ja 4. sijoittunut karsi pääsystä välieriin B-lohkon voittajan kanssa.

Avausottelu Suomi-Ruotsi ja kaikki tärkeimmät ottelut oli tarkoitus pelata Kallion tekojääradalla. Suomen ja Ruotsin välistä ottelua oli pelattu 43 minuuttia tilanteen ollessa 1-1, kun jää pehmeni ja suli niin paljon, että erotuomareiden oli pakko keskeyttää ottelu. Ottelu pelattiin uudelleen samana iltana Oulunkylän tekojääradalla, ja Ruotsi oli selvästi parempi maalein 10-4.

Mestaruuden voitti Neuvostoliitto, se voitti loppuottelussa Ruotsin maalein 4-3. Pronssia sai Suomi. Vuoden 1991 MM-kilpailut jäivät Neuvostoliiton viimeisiksi ennen maan hajoamista.

## Alkusarja
### A-lohko

----

----

----

----

----

### B-lohko

----

----

----

----

----

## Jatko-ottelut
### Välieräkarsinta

### Välierät

----

### Ottelu 7. sijasta

### Ottelu 5. sijasta

### Pronssiottelu

### Loppuottelu

## Parhaat maalintekijät
### A-sarja
 

### B-sarja

## Parhaat pelaajat
*Paras maalivahti: Jorma Saastamoinen (Suomi)
*Paras puolustaja: Markku Komula (Suomi)
*Paras keskikenttäpelaaja: Ola Fredricson (Ruotsi)
*Paras hyökkääjä: Jonas Claesson (Ruotsi)

## Mitalistit

## Lähteet

## Aiheesta muualla
* Elävä arkisto: MM-bandya pehmojäällä
Itävalta talviolympialaisissa 2002

**[[Itävalta]]** osallistui Salt Lake Cityn talviolympialaisiin 2002 90 urheilijan voimin. Maa saavutti 17 mitalia, joista kolme oli kultaista, neljä hopeista ja kymmenen pronssista. Mitalitilastossa Itävalta sijoittui kymmenenneksi. 

## Mitalistit
### Kultaa
* Fritz Strobl – alppihiihto, miesten syöksylasku
* Stephan Eberharter – alppihiihto, miesten supersuurpujottelu
* Christian Hoffmann – maastohiihto, miesten 30 km yhteislähtö (v)

### Hopeaa
* Stephan Eberharter – alppihiihto, miesten suurpujottelu
* Renate Götschl – alppihiihto, naisten yhdistetty
* Mikhail Botwinov – maastohiihto, miesten 30 km yhteislähtö (v)
* Martin Rettl – skeleton, miehet

### Pronssia
* Benjamin Raich – alppihiihto, miesten pujottelu
* Stephan Eberharter – alppihiihto, miesten syöksylasku
* Benjamin Raich – alppihiihto, miesten yhdistetty
* Andreas Schifferer – alppihiihto, miesten supersuurpujottelu
* Renate Götschl – alppihiihto, naisten syöksylasku
* Wolfgang Perner – ampumahiihto, miesten 10 km
* Markus Prock – ohjaskelkkailu, miesten yksinkelkkailu
* Felix Gottwald – yhdistetty, sprintti
* Felix Gottwald – yhdistetty, normaalikilpailu
* Christoph Bieler, Michael Gruber, Mario Stecher, Felix Gottwald – yhdistetty, joukkuekilpailu

## Lähteet

* Sports-reference.com - Austria at the 2002 Salt Lake City Winter Games
FIBA Hall of Fame

**FIBA Hall of Fame** on koripallomuseo Alcobendasissa Madridissa. Idea koripallomuseosta syntyi jo 1990-luvun alussa. Vuonna 1996 Juan Antonio Samaranch hankki Alcobendasista suuren näyttelytilan, ja kolme vuotta myöhemmin Pedro Ferrándiz ehdotti koripallomuseon rakentamista alueelle. Vuonna 2001 Kansainvälinen koripalloliitto hyväksyi ehdotuksen, ja museota alettiin rakentaa kesällä vuonna 2004. Museo valmistui vuonna 2007.

Museon kokoelmiin kuuluu koripallohistorian merkittäviä mitaleita, peliasuja, ottelulippuja sekä muita merkittäviä keräilykohteita. Lisäksi museo omistaa maailman laajimman koripallokirjaston, jossa on 10&nbsp;000 kirjaa yli 65 maasta. FIBA Hall of Fame valitsee myös kansainvälisesti merkittäviä koripallohenkilöitä kunniagalleriaansa.

Ensimmäiset henkilövalinnat Hall of Fameen tehtiin vuonna 2007 ja seuraavat vuonna 2009.

## Hall of Fame-valinnat
### Pelaajat
#### Miespelaajat

#### Naispelaajat

### Valmentajat

### Tuomarit

### Koripallovaikuttajat

## Lähteet
*

### Viitteet

## Aiheesta muualla
*Virallinen kotisivu
Someron Seiväskarnevaalit

**Someron Seiväskarnevaalit** on Somerolla vuosittain järjestettävä seiväshyppyyn keskittyvä yleisurheilutapahtuma. Tapahtumaa on järjestetty vuodesta 1979. 

Tunnettuja seiväshyppääjiä Somerolla ovat olleet 1960-luvulla kilpailleet Pentti Nikula ja Kauko Nyström. Someron Seiväskarnevaalien perustamisessa ja kehittämisessä merkittävän työn teki Kauko Nyström  (1933–2009), jonka muistokisoina Seiväskarnevaalit nykyään järjestetään.

Vuosien varrella Seiväskarnevaaleihin on osallistunut hyppääjiä 20 maasta ja ne muodostavat nykyään puolen viikon mittaisen leiri- ja kilpailutapahtuman. Seiväskarnevaaleissa aloitti seiväshyppyuransa muun muassa Somerolla syntynyt Minna Nikkanen ja urheiluseuraa Someron Esa edustaa 2000-luvulla aktiivisista hyppääjistä myös Eemeli Salomäki. Kaiken kaikkiaankin Someron Esan  on laskettu oleva menestynein seiväshyppyseura Suomessa.

## Lähteet

## Aiheesta muualla
https://www.someronesa.fi/seivaskarnevaalit/
Avara maailma

**Avara maailma** () on Dan Irelandin ohjaama yhdysvaltalainen elämäkerrallinen romanttinen draamaelokuva, joka sai ensi-iltansa vuonna 1996. Elokuvan pääosia esittävät Vincent D’Onofrio ja Renée Zellweger.

*Avara maailma* kertoo pulp-kirjailija Robert E. Howardin (D’Onofrio) ja opettaja Novalyne Price Ellisin (Renée Zellweger) suhteesta. Elokuva perustuu itse Novalyne Pricen muistelmiin *[[One Who Walked Alone]]* (1986), joiden pohjalta Michael Scott Myers laati käsikirjoituksen.

## Juoni

*Avara maailma* kertoo nuoresta opettajattaresta, joka rakastuu 1930-luvun Texasissa. Novalyne Pricen (Renée Zellweger) elämä muuttuu, kun hän kohtaa komean ja omaperäisen pulp-kirjailija Robert E. Howardin (Vincent D’Onofrio). Pariskunta löytää toisistaan ja mielikuvituksesta lohtua pula-aikana.

## Näyttelijät

## Tuotanto
*Avara maailma* kuvattiin Texasissa Austinin, Bartlettin ja Bastropin kaupungeissa 1,3 miljoonan dollarin budjetilla.

Olivia d’Abon oli tarkoitus näytellä naispääosa, mutta oli raskaana kun kuvaukset alkoivat.

## Julkaisu ja vastaanotto
*Avara maailma* sai ensi-iltansa kotimaassaan Yhdysvalloissa Sundancen elokuvajuhlilla tammikuussa vuonna 1996. Teatterilevitykseen elokuva pääsi vasta 20. joulukuuta 1996. *Avara maailma* oli osallisena myös Toronton elokuvajuhlilla Kanadassa 8. syyskuuta 1996.

Elokuvalla on Rotten Tomatoes -sivustolla 81 prosentin "tuore"-arvosana, joka perustuu 16:teen arvosteluun.

## Palkinnot ja palkintoehdokkuudet

## DVD-julkaisu
*Avara maailma* julkaistiin DVD:lle Yhdysvalloissa 29. heinäkuuta 2003.

## Lähteet

## Aiheesta muualla
* 
* 
* 
* ''Avara maailma'' Rotten Tomatoesissa
Johannes Jussoila

**Johannes Jussoila** (noin 1555 Rauma – noin 1604 Tukholma) oli suomalainen katolinen pappi. Hän oli merkittävin vastauskonpuhdistuksen ajan suomalaisista jesuiittaoppilaista, joihin kuului myös kolme hänen veljeään. Hän seurasi vuonna 1578 jesuiittaisä Antonio Possevinoa Roomaan, ja opiskeli siellä Collegium Germanicumissa. Hän palasi 1584 Ruotsiin perintöruhtinas Sigismundin kappalaiseksi. Kun Sigismund 1587 lähti Puolaan, Jussoila meni hänen kanssaan, ja myöhemmin hänestä tuli Liivinmaalle Pärnun kirkkoherra. Hän joutui Pärnussa vuonna 1604 Kaarle-herttuan vangiksi ja kuoli vankeudessa Tukholmassa. Jussoila on aiheena Artturi Leinosen historiallisessa romaanissa *Johannes Jussoila* (1943).

## Lähteet
Acer Nethercott

**Acer Gary Nethercott** (28. marraskuuta 1977 Newmarket – 27. tammikuuta 2013) oli brittiläinen kilpasoudun perämies. Hän kilpaili vuoden 2008 kesäolympialaisissa Pekingissä ja oli mukana saamassa hopeaa kahdeksikossa. Hänen oppilaitoksensa oli Oxford. Myös hänen serkkunsa Kathryn Evans on olympiaurheilija. 

Nethercott oli mukana voittamassa Cambridge–Oxford-soutukilpailua vuosina 2003 ja 2005 ja saamassa pronssia kahdeksikossa soudun maailmanmestaruuskilpailuissa 2007.

## Lähteet
Michael Beasley

**Michael Paul Beasley, Jr.** (s. 9. tammikuuta 1989 Washington) on yhdysvaltalainen koripalloilija, pelipaikaltaan iso laitahyökkääjä. Hän on edustanut NBA-liigassa Miami Heatia, Minnesota Timberwolvesia, Phoenix Sunsia, Houston Rocketsia, Milwaukee Bucksia, New York Knicksiä ja Los Angeles Lakersia. Helmikuussa 2019 hän siirtyi kiinalaisseura Guangdong Southern Tigersiin ja aiemmin hän on pelannut Kiinassa Shanghai Sharksissa ja Shandong Golden Starsissa.

Ennen ammattilaisuraansa Beasley pelasi yliopistokoripalloa Kansasin osavaltionyliopiston joukkueessa.

## Lähteet
Ruotsi kesäolympialaisissa 2012

**[[Ruotsi]]** osallistui **[[Kesäolympialaiset 2012|Lontoon kesäolympialaisiin 2012]]** 134 urheilijan joukkueella. Maa saavutti urheilulajeissa kahdeksan mitalia, joista yksi oli kultainen, neljä hopeista ja kolme pronssista. Maan lipunkantajana toimi avajaisissa esteratsastaja Rolf-Göran Bengtsson ja päättäjäisissä purjehtija Fredrik Lööf.

## Mitalistit
### Kultaa
* Fredrik Lööf ja Max Salminen – purjehdus, miesten star

### Hopeaa
* Sara Algotsson Ostholt – esteratsastus, kenttäratsastus, yksilö
* Håkan Dahlby – ammunta, miesten kaksoistrap
* Lisa Nordén – triathlon, naiset
* Miesten käsipallomaajoukkue – käsipallo, miesten turnaus

### Pronssia
* Rasmus Myrgren – purjehdus, miesten laser
* Johan Eurén – kreikkalais-roomalainen paini, 120 kg
* Jimmy Lidberg – kreikkalais-roomalainen paini, 96 kg

## Lähteet
* Sports-reference.com - Sweden at the 2012 London Summer Games  
### Viitteet
Vasta-aurinko

**Vasta-aurinko** on halomuoto, joka näkyy vasta-aurinkopisteen eli taivaalla aurinkoa vastapäätä samalla korkeudella horisontista olevan kohdan kirkastumana.

Vasta-aurinko syntyy auringon korkeudesta ja jääkiteiden muodosta riippuen joko diffuusien vasta-aurinkokaarten risteyskohdan tai Wegenerin vasta-aurinkokaarten ja horisonttirenkaan risteyskohdan kirkastumana. Vasta-auringon muodostavaa itsenäistä valon reittiä ei tunneta, mutta kaikkea ilmiöstä ei välttämättä tiedetä simulaatioidenkaan perusteella. Vasta-auringosta ilman vasta-aurinkokaaria ei kuitenkaan ole vakuuttavia valokuvia.

Vasta-auringon voi Suomessa havaita yläpilvissä keskimäärin 0,4 kertaa vuodessa, jääsumuissa noin kerran vuodessa.

## Katso myös
* Haloilmiö
* 120 asteen sivuauringot
* Sinijuova

## Lähteet
Pentti Severinpoika Juusten

**Pentti Severinpoika Juusten** eli aateloituna **Bengt Söffringsson Gyllenlood** (k. 1609) oli amiraali. Hän osallistui  Suomenlahdella ja Laatokalla Pohjoismaiseen 25-vuotiseen sotaan, oli Käkisalmen päällikkö vuodesta 1589, ylivarusmestari 1591 (nimellä Gyllenlood). Hän oli Sigismundin kannattajia ja jäi Kaarle-herttuan vangiksi, kun Turun linna antautui vuonna 1597. Juusten tuomittiin menettämään kymmenet läänitystilansa, joita hänellä oli Helsingin pitäjässä. Hän sai armahduksen 1602 ja sai vuonna 1607 tehtäväkseen Saimaan kanavan kaivattamisen, mutta rakennustyö jäi kesken.

Juusten perusti 1580-luvulla Helsingin pitäjässä sijainneen Hämeenkylän kartanon yhdistämällä kolmen hänelle läänitetyn kantatilan maat. 

Hänen setänsä oli Paavali Juusten.

## Lähteet
Mestis-kausi 2012–2013

**Kausi 2012–2013** oli jääkiekon Mestiksen 13. kausi. Kaudelle tuli uutena joukkueena Suomi-sarjasta noussut HCK. Runkosarjassa pelattiin 48 ottelua. Sarjan kahdeksan parasta etenivät pudotuspeleihin ja kaksi viimeistä joutuivat karsimaan sarjapaikastaan. Pudotuspelien voittaja eteni liigakarsintaan SM-liigan viimeistä vastaan.

Mestiksen mestaruuden voitti Mikkelin Jukurit. Liigakarsinnoissa Tampereen Ilves voitti Jukurit voitoin 4–1.

## Joukkueet 2012–2013

## Runkosarja
### Sarjataulukko

## Pudotuspelit

### Puolivälierät

### Välierät

### Loppuottelut

### Pronssiottelu

### Liigakarsinta

## Mestiskarsinnat
### Putoamiskarsintaottelut

### Karsintasarja

HCK säilytti sarjapaikkansa.

#### Ottelut

## Lopulliset sijoitukset

## Lähteet
* 

## Aiheesta muualla
*Mestis.fi, viralliset sivut
*Jatkoaika.com, Suomen suurin jääkiekkosivusto
Pentti Nikulan patsas

**Pentti Nikulan patsas** on kuvanveistäjä Sofia Saaren pronssiin veistämä seiväshyppääjä Pentti Nikulan muistomerkki Somerolla. Someron pääkadun Joensuuntien ja Someron urheilukentälle johtavan kadun risteyksessä, Kiiruun puiston kulmassa Someron kaupungintalon luona sijaitseva patsas paljastettiin ennen Someron Seiväskarnevaalien pääkilpailua  17. kesäkuuta 2012. Airuina paljastustilaisuudessa olivat Someron Esan seiväshyppääjät Minna Nikkanen ja Eemeli Salomäki. Patsas on ensimmäinen Suomessa seiväshyppääjälle pystytetty patsas.  

## Lähteet
Matti Jylkkä

**Matti Jylkkä** (1713–1782) oli suomalainen kirkonrakentaja. Hänen rakentamiaan oli muun muassa Toholammin entinen kirkko. Hänen poikansa oli kirkonrakentaja Simon Silvén.

## Lähteet
Kroatia talviolympialaisissa 2002

**Kroatia** osallistui Salt Lake Cityn talviolympialaisiin 2002 14 urheilijan voimin. Maa saavutti neljä mitalia, joista kolme oli kultaista ja yksi hopeinen. Mitalitilastossa Kroatia sijoittui kahdeksenneksitoista. 

## Mitalistit
### Kultaa
* Janica Kostelić – alppihiihto, naisten suurpujottelu
* Janica Kostelić – alppihiihto, naisten pujottelu
* Janica Kostelić – alppihiihto, naisten yhdistetty

### Hopeaa
* Janica Kostelić – alppihiihto, naisten supersuurpujottelu

## Lähteet

* Sports-reference.com - Croatia at the 2002 Salt Lake City Winter Games
Empire Records – menoa ja musaa

**Empire Records – menoa ja musaa** () on Allan Moylen ohjaama yhdysvaltalainen musiikki-/draamakomediaelokuva vuodelta 1995. Elokuvan pääosissa ovat Anthony LaPaglia, Robin Tunney, Rory Cochrane, Renée Zellweger, Ethan Embry ja Liv Tyler.

## Juoni
Pikkukaupungin levykaupan henkilökunta tekee työtään rentoon tapaansa ja aidosti musiikista innostuen. Kaupan omistaja aikoo myydä putiikin suurelle levymyymäläketjulle, joka vaatii yhtenäisiä työasuja ja passittaa individualistit kilometritehtaalle. Kun yritys ostaa kauppa omaksi kasinovoitoilla epäonnistuu, on porukan sekä pelastettava myymälä että saatava kassasta puuttuvat rahat takaisin.

## Näyttelijät

## Tuotanto
*Empire Records – menoa ja musaa* kuvattiin Technicolor-menetelmällä New Jerseyn Atlantic Cityssä ja Pohjois-Carolinan Wilmingtonissa.

Elokuvan on käsikirjoittanut Carol Heikkinen ja tuottanut Paul Kurta, Tony Ludwig, Arnon Milchan, Michael G. Nathanson ja Alan Riche.

## Julkaisu ja vastaanotto
*Empire Records – menoa ja musaa* julkaistiin kotimaassaan Yhdysvalloissa 22. syyskuuta 1995 rajoitettuun teatterilevitykseen. Laajempaan teatterilevitykseen elokuva pääsi 20. lokakuuta. Isossa-Britanniassa elokuva julkaistiin 28. kesäkuuta vuonna 1996. Warner Bros. toimi elokuvan levittäjänä.

*Empire Records* ei menestynyt ilmestyessään ja sai enimmäkseen negatiivista palautetta kriitikoilta. Elokuvalla on Rotten Tomatoes -sivustolla 24 prosentin "mätä"-arvosana, joka perustuu 21:een arvosteluun. Vaikka elokuva menestyikin huonosti, se on saanut kulttielokuvan asemaa; myös Rotten Tomatoes -sivustolla käyttäjistä 83 prosenttia nautti elokuvasta, vaikka kriitikoiden arvostelut olivatkin negatiivisia.

Elokuva voitti yhden ASCAP Film and Television Music -palkinnon laulusta “Til I Hear It From You” (Jesse Valenzuela, Robin Wilson ja Marshall Crenshaw).

## Soundtrack

### Laulut elokuvassa, mutta ei soundtrackissa

## DVD-julkaisut
*Empire Records – menoa ja musaa* julkaistiin DVD:lle Yhdysvalloissa ensimmäisen kerran 3. huhtikuuta vuonna 2001. Elokuva on julkaistu DVD:lle myös vuosina 2003, 2007, 2009 ja 2012.

## Lähteet

## Aiheesta muualla
* 
* 
* 
* ''Empire Records – menoa ja musaa'' Rotten Tomatoesissa
Adolph Green

**Adolph Green** (2. joulukuuta 1914 New York – 23. lokakuuta 2002 New York) oli yhdysvaltalainen teatteri- ja elokuvakäsikirjoittaja ja sanoittaja. Hänet tunnetaan ennen kaikkea 1940-luvulta 2000-luvulle jatkuneesta yhteistyöstään Betty Comdenin kanssa. Comden ja Green  käsikirjoittivat teatteri- ja elokuvamusikaaleja ja työskentelivät muun muassa Leonard Bernsteinin, Jule Stynen ja Cy Colemanin kanssa. Heidän elokuvamusikaaleihinsa kuuluvat muun muassa *[[Ilo irti]]*, *[[Laulavat sadepisarat]]* ja *[[Iskelmäkaruselli]]*.

Green palkittiin uransa aikana viidellä Tony-palkinnolla. Hänet valittiin Songwriters Hall of Fameen vuonna 1980.

## Lähteet
Pohjoissaaret

**Pohjoissaaret** on yksi Pohjois-Mariaanien neljästä kunnasta. Kunta kattaa Mariaanien saariryhmän 11 pohjoisinta saarta. Kunta on ollut asumaton vuodesta 2003 lähtien, sillä asutut saaret on evakoitu aktiivisten tulivuorien takia.

Pohjoissaariin rekisteröityjä asukkaita on edelleen yli 100. Kuntaan kuuluvat saaret ovat Farallon de Pajaros, Maugsaaret, Asuncion, Agrihan, Pagan, Alamagan, Guguan, Zealandia Bank, Sarigan, Anatahan ja Farallon de Medinilla.

## Lähteet
Santa Marian yökerhopalo

**Santa Marian yökerhopalo** tapahtui 27. tammikuuta 2013 Kiss-nimisessä yökerhossa Santa Marian kaupungissa Rio Grande do Sulin osavaltiossa Brasiliassa. Tulipalossa kuoli 241 ihmistä.

Yökerhossa oli palon syttymishetkellä jopa 2 000 ihmistä mutta vain yksi käytössä oleva uloskäynti. Viranomaisten mukaan kuolemat aiheutuivat tukehtumisesta myrkyllisiin kaasuihin ja tallautumisesta. Yli sata loukkaantui.

Palo sai alkunsa yökerhossa esiintyneen yhtyeen esityksessään käyttämistä ilotulitteista. Poliisi pidätti kaksi yökerhon omistajaa ja kaksi yökerhossa esiintyneen yhtyeen jäsentä epäiltynä palosta. Huhtikuussa 2013 heitä vastaan nostettiin syytteet taposta. Kesäkuussa 2015 kaksi palomiestä tuomittiin yökerhon lupa-asioihin liittyvistä epäselvyyksistä.

## Lähteet

## Aiheesta muualla
Vedestä nousee hai

**Vedestä nousee hai** on Kari Peitsamon Skootterin albumi vuodelta 1988. Albumin kaikki kappaleet ovat Kari Peitsamon säveltämiä ja sanoittamia.

## Kappaleet
### A-puoli
# 
# 
# 
# 
# 
# 
### B-puoli
# 
# 
# 
# 
# 
# 

## Lähteet
Juliano Máquina

**Juliano Fernando Gento Máquina** (s. 18. elokuuta 1993 Maputo) on mosambikilainen nyrkkeilijä. Hän kilpaili vuoden 2012 kesäolympialaisissa Lontoossa alemmassa kärpässarjassa. Hän kuitenkin putosi ensimmäisellä kierroksella hävittyään bulgarialaiselle Aleksandăr Aleksandroville.

## Lähteet
Puola talviolympialaisissa 2002

**[[Puola]]** osallistui Salt Lake Cityn talviolympialaisiin 2002 27 urheilijan voimin. Maa saavutti kaksi mitalia, yhden hopeisen ja yhden pronssisen, molemmat mitalit voitti mäkihyppääjä Adam Małysz. 

## Mitalistit
### Hopeaa
* Adam Małysz – mäkihyppy, suurmäki

### Pronssia
* Adam Małysz – mäkihyppy, normaalimäki

## Lähteet

* Sports-reference.com - Poland at the 2002 Salt Lake City Winter Games
Kaarlo Jäntere

**Kaarlo Malakias Jäntere**, vuoteen 1906 *Jernström* (6. huhtikuuta 1885 Rauma – 25. kesäkuuta 1957 Turku) oli suomalainen historiantutkija. Hän oli Turun yliopiston yleisen historian professori 1937–1955.

Jäntereen vanhemmat olivat eläinlääkäri Karl Jernström (myöhemmin Jäntere) ja Anna Ljungberg. Hän pääsi ylioppilaaksi 1903 Kotkan yhteiskoulusta ja suoritti Helsingin yliopistossa teologisen alkututkinnon 1904 ja valmistui 1909 filosofian kandidaatiksi ja 1910 filosofian maisteriksi. Myöhemmin hän valmistui Turun yliopistosta 1927 filosofian lisensiaatiksi ja tohtoriksi. Jäntere teki opintomatkoja Ruotsiin ja Saksaan.

Jäntere toimi 1913–1919 Turun suomalaisen yhteiskoulun johtajana ja opettajana. Hän oli Turun suomalaisen yliopistoseuran sihteerinä 1918–1932, Turun yliopiston sihteerinä vuodesta 1921 ja Turun yliopiston Suomen historian dosenttina vuodesta 1928. Vuonna 1932 Jäntereestä tuli Turun yliopiston yleisen historian vt. professori. Vuonna 1935 hänestä tuli Helsingin yliopiston Suomen historian dosentti. Jäntere oli Turun yliopiston hallituksen jäsenenä 1927–1930 ja Turun Historiallisen Yhdistyksen sihteerinä 1926–1928 sekä yhdistyksen varapuheenjohtajana vuodesta 1928.

Jäntere oli Turun yliopiston yleisen historian professorina 1937–1955 ja Helsingin yliopiston Suomen historian  dosenttina 1935–1937. Jäntere oli Suomen Historiallisen Seuran tutkijajäsen vuodesta 1929 ja hän julkaisi tieteellisiä tutkimuksia omalta alaltaan. 

## Julkaisuja
*Koulunkäynti sosiaalisena ilmiönä vv. 1722-1843 : silmälläpitäen erityisesti Porin triviaalikoulua; Turun yliopisto, 1927. (väitöskirja)
*Historiallista aatetta ja todellisuutta, 1936.
*Die römische Weltreichsidee und die Entstehung der weltlichen Macht des Papstes, Turun yliopisto, 1936. Sarja:Turun yliopiston julkaisuja. Sarja B, Humaniora, 0082-6987; 21
*Turun yliopiston perustaminen, Suomen kirja, 1942.
*Naantalin historia. 2, Kaupunki ja seurakunta luostariajan lopusta Suomen sotaan. [kirj.] Kaarlo Jäntere, Eeva Matinolli. Historiatoimikunta, 1959 (2. p. 1969)

## Lähteet
Talk to Me

**Talk to Me** on yhdysvaltalaisen rockmusiikkia esittävän Kiss-yhtyeen kappale vuodelta 1980. Kappaleen on kirjoittanut yhtyeen alkuperäinen soolokitaristi Ace Frehley, ja hän myös laulaa kappaleen.

”Talk to Me” oli yksi kolmesta kappaleesta, joissa Frehley toimi laulajana Kissin *[[Unmasked]]*-studioalbumilla, joka ilmestyi 20. toukokuuta vuonna 1980. ”Talk to Me” päätettiin julkaista albumin toisena singlenä ”Shandin” jälkeen 24. elokuuta, mutta singleä ei koskaan julkaistu Yhdysvalloissa. ”Talk to Me” oli myös ensimmäinen Frehleyn laulama Kiss-kappale sitten vuoden 1977 ”Rocket Riden”, joka päätettiin julkaista singlen a-puolena. Irlannissa ja Yhdistyneessä kuningaskunnassa singlen b-puolella oli basisti Gene Simmonsin laulama kappale ”She’s So European”, ja Japanin painoksessa laulaja ja rytmikitaristi Paul Stanleyn ”Easy As it Seems”. Kansainvälisesti yleisimmän painoksen b-puolena oli Simmonsin ”Naked City”. 

Vaikka yhtyeen alkuperäinen rumpali Peter Criss esiintyykin singlen kansainvälisesti julkaistun painoksen kansikuvassa, hän ei soittanut yhdelläkään *Unmaskedin* kappaleista. Sen sijaan albumin rumpuosuudet soitti aiemmin esimerkiksi Ace Frehleyn sooloalbumilla rumpalina toiminut Anton Fig. Singlen Japanissa ilmestyneen painoksen kannessa esiintyy puolestaan Crissin paikan yhtyeessä ottanut Eric Carr. Ace Frehley soittaa kappaleessa itse bassoa. 

Kappaletta on esitetty yhtyeen konserteissa vain muutamia kertoja. Pääpainotteisesti kappaleen esiintyminen yhtyeen ohjelmistossa ajoittuu *Unmaskedia* seuranneeseen Unmasked World Tour -kiertueeseen, mutta alkuperäinen kokoonpano esitti sitä myös 2000-luvun jäähyväiskiertueellaan Australiassa ja Aasiassa.

## Listasijoitukset

## Lähteet
Santa Maria (Rio Grande do Sul)

**Santa Maria** on kaupunki ja kunta Rio Grande do Sulin osavaltion keskiosassa eteläisessä Brasiliassa. Kaupungissa tapahtui tuhoisa yökerhopalo 27. tammikuuta 2013. Onnettomuudessa menehtyi yli 230 ihmistä.

## Lähteet

## Aiheesta muualla
Koripallon naisten SM-sarjakausi 1962

**Koripallon naisten SM-sarjakaudella 1962** Helsingin Työväen Uimarit voitti seuran kolmannen perättäisen Suomen mestaruuden. Hopeaa voitti Karhun Pojat Helsingistä ja pronssia Lahden Sampo. HTU kaatoi KaPon loppuottelussa pistein 45:36.

Sarja pelattiin yhdeksän joukkueen kaksinkertaisena sarjana, jonka kaksi parasta pelasivat yhden loppuottelun mestaruudesta. Kuten miesten SM-sarjassa, myös naisten sarjassa siirryttiin syksystä 1962 alkaen syys-kevät -järjestelmään. Kauden 1962 syyssarjan pelit kuuluivatkin siis myös kauden 1962–1963 sarjaan, joten sarjasta ei pudonnut, eikä siihen noussut yhtään joukkuetta.
## Runkosarja

### Loppuottelut
* **[[Helsingin Työväen Uimarit]]** – Karhun Pojat **45**:36
## Lähteet
*Basket.fi - tulos- & tilastoarkisto
Forza (pelisarja)

**Forza** (ital. *voima*) on ajopelisarja Xboxille, Xbox 360:lle, Xbox Onelle, Xbox Series X/S:lle ja Windowsille. Turn 10 Studios on kehittänyt *Forza Motorsport* -pelejä ja Playground Games *Forza Horizon* -pelejä. *Forza* on Microsoftin vastaus Polyphony Digitalin kehittämälle ja Sony Computer Entertainmentin julkaisemalle *[[Gran Turismo (pelisarja)|Gran Turismo]]* -pelisarjalle, joka on saatavana ainoastaan PlayStation-alustoille.

## Sarjan pelit
### Forza Motorsport
#### Forza Motorsport (2005)
*[[Forza Motorsport]]* julkaistiin vuonna 2005 Xboxille, ja se oli sarjan ensimmäinen peli.
#### Forza Motorsport 2 (2007)
*[[Forza Motorsport 2]]* on aiemman pelin jatko-osa, joka julkaistiin Xbox 360 pelikonsolille. Xbox 360:n langaton rattiohjain julkaistiin pelin ohessa.
#### Forza Motorsport 3 (2009)
*[[Forza Motorsport 3]]* -pelissä on yli 400 muokattavaa autoa yli 50 valmistajalta sekä yli 100 rataa. Kansikuvassa on Audi R8, ensimmäistä kertaa kansikuvana oli muu kuin tuunattu tai kilpa-auto.

#### Forza Motorsport 4 (2011)
*[[Forza Motorsport 4]]* -pelissä on 500 erilaista autoa, jotka vaihtelevat tavallisista pienistä henkilöautoista kilpa-autoihin.
#### Forza Motorsport 5 (2013)
*[[Forza Motorsport 5]]* on sarjan ensimmäinen Xbox One -konsolille julkaistava peli.
#### Forza Motorsport 6 (2015)
*[[Forza Motorsport 6]]* julkaistiin Xbox Onelle ja Windowsille vuonna 2015.

#### Forza Motorsport 7 (2017)
*[[Forza Motorsport 7]]* julkistettiin E3-messuilla kesäkuussa 2017, ja se julkaistiin 3. lokakuuta 2017 Xbox Onelle ja Windowsille.

### Forza Horizon
#### Forza Horizon (2012)
*[[Forza Horizon]]* on sarjan ensimmäinen avoimeen maailmaan sijoittuva peli. Se sijoittuu kuvitteellisen Horizon-tapahtuman ympärille Coloradossa Yhdysvalloissa. Pelissä on sarjan aiempien pelien tapaan suuri valikoima autoja ja realistiset grafiikat. 
#### Forza Horizon 2 (2014)
*[[Forza Horizon 2]]* on jatko-osa *Horizonille*, ja se sijoittuu Etelä-Ranskaan ja Pohjois-Italiaan.
#### Forza Horizon 3 (2016)
*[[Forza Horizon 3]]* on kahden edellisen osan kaltainen ja sijoittuu Australiaan.
#### Forza Horizon 4 (2018)
*[[Forza Horizon 4]]* on kolmen edellisen osan kaltainen ja sijoittuu Britanniaan.
#### Forza Horizon 5 (2021)
*[[Forza Horizon 5]]* on edellisien osien kaltainen ja sijoittuu Meksikoon.

## Lähteet

## Aiheesta muualla
* Pelisarja MobyGamesissä
Koripallon naisten SM-sarjakausi 1961

**Koripallon naisten SM-sarjakaudella 1961** Helsingin Työväen Uimarit voitti seuran toisen perättäisen Suomen mestaruuden. Hopeaa voitti Lahden Sampo ja pronssia Turun Riento.
## Runkosarja

## Lähteet
*Basket.fi - tulos- & tilastoarkisto